b'\n_START_ARTICLE_\nBasiliscus\n_START_PARAGRAPH_\nFlavius Basiliscus (k. 476) oli It\xc3\xa4-Rooman keisari 475\xe2\x80\x93476. H\xc3\xa4n oli keisari Leo I:n vaimon Verinan veli. H\xc3\xa4n johti huono-onnista sotaretke\xc3\xa4 vandaaleja vastaan vuonna 468 ja h\xc3\xa4n kapinoi keisari Zenonia vastaan vuonna 475._NEWLINE_Basiliscuksesta tuli keisari vuonna 475 ja Zenon joutui pakenemaan Antiokiaan. Seuraavana vuonna Zenon palasi ja alkoi piiritt\xc3\xa4\xc3\xa4 Konstantinopolia. Koska Basiliscus oli hoitanut teht\xc3\xa4v\xc3\xa4ns\xc3\xa4 huonosti antoi senaatti avata kaupungin portit Zenonin joukoille. Er\xc3\xa4iden kertomusten mukaan Basiliscus pakeni kirkkoon eik\xc3\xa4 tullut sielt\xc3\xa4 ulos ennen kuin Zenon lupasi olla vuodattamatta Basiliscuksen ja h\xc3\xa4nen perheens\xc3\xa4 verta. Zenon antoi sulkea Basiliscuksen kuivaan vesitorniin, jossa t\xc3\xa4m\xc3\xa4 kuoli.'